Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 1. Az indítványozó a magyar állampolgárságról szóló 1993. évi LV. törvény módosításáról szóló 2010. évi XLIV. törvény
Paragraph Index: 1990

1. Az indítványozó a magyar állampolgárságról szóló 1993. évi LV. törvény módosításáról szóló 2010. évi XLIV. törvény (a továbbiakban: Áptm.) egésze, valamint egyes rendelkezései, nevezetesen a 2. § (2) – (3) bekezdései és a 3. §-a alkotmányossági vizsgálatát kezdeményezte. Az indítványozó beadványában részletesen kifejtette, hogy az Áptm. egésze és a megjelölt rendelkezései az Alkotmány 7. § (1) bekezdését sértik, több okból. Egyrészt tartalmát tekintve nemzetközi szerzõdési kötelezettségekkel ellentétes a kedvezményes honosítás és visszahonosítás új feltételeinek megállapítása, amely letelepedés nélkül, pusztán nyelvtudás és valamikori magyar állampolgár felmenõ léte esetén lehetõvé teszi a magyar állampolgárság megszerzését. Másrészt a törvényalkotás módja – képviselõi önálló indítványként, a Kormány megalakulását megelõzõen, az érintett más államokkal nemzetközi szerzõdésben elõírt egyeztetési kötelezettségének mellõzésével alkotta meg az Országgyûlés – az, ami az indítványozó szerint nemzetközi szerzõdésbe ütközik, így például az 1997. évi XLIII. törvénnyel kihirdetett, a Magyar Köztársaság és a Szlovák Köztársaság között Párizsban, 1995. március 19-én aláírt, a jószomszédi kapcsolatokról és a baráti együttmûködésrõl szóló Szerzõdésbe, továbbá a 2002. évi III. törvénnyel kihirdetett, az Európa Tanács keretében, 1997. november 6-án kelt, az állampolgárságról szóló Európai Egyezménybe. Az Alkotmány 2. § (2) bekezdésének sérelmét jelenti az indítványozó értelmezésében, hogy „az Áptm. megalkotásával lehetõvé vált, hogy a kedvezményesen honosítottak valahol Magyarországon (...) bejelentkezzenek (...)[e]zzel pedig (...)részt vehetnek a választásokon”. Az a helyzet pedig, „amikor elõfordulhat, hogy nem a Magyarországon élõk, hanem a szomszéd országokban élõ honosítottak szavazatai döntik el a választások eredményét” ellentétes a népszuverenitás alkotmányos elvével. Minderre tekintettel az indítványozó az alkotmányellenesség megállapítását és az Áptm. egészének megsemmisítését kérte.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes